CELEX: 32004D0214
Language: lt
Date: 1078272000000
Title: 2004 m. kovo 3 d. Komisijos sprendimas, iš dalies keičiantis Sprendimo 2000/40/EB nuostatas dėl Bendrijos ekologinio ženklo suteikimo šaldytuvams ekologinių kriterijų galiojimo termino (pranešta dokumentu Nr. C(2004) 310)Tekstas svarbus EEE.

Svarbus teisinis pranešimas

|

32004D0214

Oficialusis leidinys L 067 , 05/03/2004 p. 0023 - 0023

		Komisijos sprendimas2004 m. kovo 3 d.iš dalies keičiantis Sprendimo 2000/40/EB nuostatas dėl Bendrijos ekologinio ženklo suteikimo šaldytuvams ekologinių kriterijų galiojimo termino(pranešta dokumentu Nr. C(2004) 310)(tekstas svarbus EEE)(2004/214/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos [1], ypač į jo 6 straipsnio 1 dalį,pasikonsultavusi su Europos Sąjungos ekologinio ženklinimo valdyba,kadangi:(1) Reglamentas (EB) Nr. 1980/2000 numato, kad ekologinis ženklas gali būti suteikiamas produktui, turinčiam savybių, kurios leidžia jam didele dalimi prisidėti prie pagerinimų svarbiais aplinkosaugos aspektais, ir kad pagal produktų grupes reikia nustatyti konkrečius ekologinio ženklo suteikimo kriterijus,(2) 1999 m. gruodžio 16 d. Komisijos sprendimo 2000/40/EB, nustatančio Bendrijos ekologinio ženklo suteikimo šaldytuvams ekologinius kriterijus [2], galiojimas baigsis 2003 m. gruodžio 1 d.(3) Persvarsčius minėtą sprendimą pagal Reglamento (EB) Nr. 1980/2000 4 straipsnį, tikslinga 12 mėnesių laikotarpiui pratęsti tų ekologinių kriterijų galiojimo terminą, visų pirma siekiant leisti bendrovėms, kurioms buvo suteiktas ekologinis ženklas, toliau jį naudoti bent jau tol, kol bus persvarstytas Sprendimas 2000/40/EB.(4) Todėl reikėtų atitinkamai iš dalies pakeisti Sprendimą 2000/40/EB.(5) Šiame sprendime numatytos priemonės atitinka Reglamento (EB) Nr. 1980/2000 17 straipsniu įkurto Komiteto nuomonę,PRIĖMĖ ŠĮ SPRENDIMĄ:1 straipsnisSprendimo 2000/40/EB 3 straipsnis pakeičiamas taip:"3 straipsnisProduktų grupės apibrėžimas ir produktų grupės kriterijai galioja iki 2004 m. gruodžio 1 d. Tačiau jeigu iki tos dienos dar nebus priimtas naujas sprendimas, nustatantis produktų grupės apibrėžimą ir šios produktų grupės kriterijus, šis galiojimo terminas baigsis arba 2005 m. gruodžio 1 d., arba naujo sprendimo priėmimo dieną, atsižvelgiant į tai, kuri data bus ankstesnė."2 straipsnisŠis sprendimas skirtas valstybėms narėms.Priimta Briuselyje, 2004 m. kovo 3 d.Komisijos varduMargot WallströmKomisijos narė[1] OL L 237, 2000 9 21, p. 1.[2] OL L 13, 2000 1 19, p. 22.--------------------------------------------------